b'\n_START_ARTICLE_\nZebu\n_START_PARAGRAPH_\nZebu eller Sebu (Bos primigenius indicus) er en tamfetype (underart) som stammer fra S\xc3\xb8r-Asia, men n\xc3\xa5 er utbredt mange steder i verden._NEWLINE_Sebukveg er en distinkt gruppe av kveg som er vanlige i Asia og Afrika. Dyra har en fettpukkel over skuldrene og en sv\xc3\xa6rt velutviklet hudlapp under halsen. Mange raser har ogs\xc3\xa5 sv\xc3\xa6rt store horn. Det har blitt hevdet at sebukveg er en egen art (Bos indicus) som oppsto i India med utgangspunkt i lokale arter som gaur. Andre forklaringer p\xc3\xa5 sebukvegenes avvik fra europeiske raser er at de er n\xc3\xa6rmere beslektet med uroksen enn tamfe. Moderne forskning har imidlertid sl\xc3\xa5tt fast at sebu er en underart av vanlig kveg. Mer en 30 seburaser er beskrevet. Sebukveg blir i dag eksportert til hele verden. En av de st\xc3\xb8rste populasjonen av tamsebu befinner seg i Brasil.'